Mestské zastupiteľstvo v Košiciach

Uznesenie
z XXIV. rokovania Mestského zastupiteľstva v Košiciach,
zo dňa 14. apríla 2014		                       číslo: 939

Doplnenie dokumentu  „Tarifa DPMK, a. s. pre mestskú hromadnú dopravu“ s účinnosťou od 01.05.2014 v súvislosti so zavedením mestskej turistickej karty „KOŠICE Welcome CARD“

Mestské zastupiteľstvo v Košiciach
podľa § 6 ods. 1 a 2 písm. x) a ac) Štatútu mesta Košice 

schvaľuje

doplnenie dokumentu „Tarifa DPMK, a. s. pre mestskú hromadnú dopravu“ s účinnosťou    od 01.05.2014 takto: 

1.	v časti C, za bodom 2.5 sa dopĺňa nový bod 2.6 v znení:

„2.6 Držitelia, mestskej turistickej karty “KOŠICE Welcome CARD“ vydanej oblastnou organizáciou cestovného ruchu  KOŠICE – Turizmus za cestovné podľa doby platnosti karty.“

2.	v časti D, za bodom 17 sa dopĺňa nový bod 18 v znení:

„18. Cestovné pre držiteľov mestskej turistickej karty “KOŠICE Welcome CARD“ (KWC) s možnosťou zakúpenia len na predajných miestach oblastnej organizácie cestovného ruchu KOŠICE – Turizmus je zahrnuté v cene karty KWC. KOŠICE - Turizmus uhradí dopravcovi sumu 1 € s DPH za každú predanú 48 hodinovú kartu KWC a sumu 2 € s DPH za každú predanú 72 hodinovú kartu KWC. Karta KWC je neprenosná a vydáva sa od 6. roku veku. Platí bez obmedzenia počtu ciest ako cestovné na všetkých linkách MHD, vrátane nočných spojov, počas doby platnosti tejto karty bez potreby označenia na čítacom zariadení vo vozidle. Po uplynutí vyznačenej doby platnosti pre účely prepravy MHD je karta neplatná. Pri prepravnej kontrole držiteľ karty KWC predkladá kartu KWC a súčasne doklad totožnosti (OP, pas a pod.). V prípade, že nie je schopný preukázať sa kartou KWC a súčasne dokladom totožnosti, môže tak urobiť bezplatne do 4 pracovných dní od zistenia prepravnou kontrolou, v opačnom prípade sa považuje za cestujúceho bez platného cestovného lístka. Na cestujúceho bez platného cestovného lístka alebo na cestujúceho, ktorý dodatočne preukáže 

2

požadované doklady sa primerane vzťahujú ustanovenia časti „E“.
Za vydanie a správu karty KWC je zodpovedná oblastná organizácia cestovného ruchu KOŠICE – Turizmus. Podrobnejšie informácie sú zverejnené na webovej stránke www.kosice.sk a www.visitkosice.eu.“

	MUDr. Richard Raši, PhD., MPH	
	primátor mesta Košice
	Podpísal dňa: 22.04.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová